અમેરિકાએ વારંવાર જણાવ્યું છે કે મોદીના સંબંધમાં તેમની ચાલતી આવતી વિઝા નીતિમાં કોઇ ફેરફાર નથી થયો, પરંતુ તેઓ (મોદી) વિઝા માટે અરજી કરી શકે છે તથા અન્ય અરજીકર્તાઓની જેમ પોતાની અરજીની સમીક્ષાની રાહ જોઇ શકે છે. ગયા વર્ષે મોદીની પેન્સિલવાનિયા વિશ્વવિદ્યાલયમાં એખ બેઠકને વીડિયો દ્વારા સંબોધિત કરવાની યોજના ભારતીય અમેરિકન પ્રાધ્યાપકો તથા વિદ્યાર્થીઓના વિરોધ બાદ રદ્દ કરી દેવામાં આવી હતી. જોકે ફેબ્રુઆરીમાં અમેરિકન રાજદૂત નેન્સી પાવેલે મોદી સાથે અમદાવાદમાં મુલાકાત કરી હતી અને વોશિંગ્ટને અચાનલ પલટી ખાઇને મોદીના બહિષ્કારની સમાપ્તિના સંકેત આપ્યા હતા. અમેરિકન અધિકારી ત્યારથી કહેતા રહ્યા છે કે ભારતમાં જે પણ વડાપ્રધાન તરીકે ચૂંટાઇને આવશે તેનું અમેરિકા સ્વાગત કરશે.